Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: a szakmai kamara, hanem meglétük éppen a szakmai kamarák jellemzõ vonása.” [39/1997. (VII. 1.) AB határozat,
Paragraph Index: 191

a szakmai kamara, hanem meglétük éppen a szakmai kamarák jellemzõ vonása.” [39/1997. (VII. 1.) AB határozat, ABH 1997, 263., 270.] A Vkt. a 4. §-ban sorolja fel a kamara tagjairól vezetett névjegyzékben nyilvántartott adatokat, külön megjelölve azon továbbiakat, amelyek feltüntetése a hivatásos vadász kamarai tag esetében kötelezõ. A kamara évente szolgáltatja a Vkt. 4. § (4) bekezdésében meghatározott adatokat az Országos Vadgazdálkodási Adattárnak. Kétségtelen, hogy közvetlenül a természet és a vadállomány védelme érdekében álló közérdekû feladatnak tekinthetõ a jogosulatlanul vadászókkal szembeni eljárás kezdeményezése is a Vkt. 3. § i) pontja alapján, ezzel összefüggésben pedig a kamarai tagokról nyilvántartás vezetése, melyet a Vkt. elõbb említett 4. § (4) bekezdése ír elõ. III. A szabályozás itt megjelölt indokain túl célszerû figyelmet fordítani a vadászati tevékenységnek arra a sajátosságára, hogy szükségszerûen az emberi élet kioltására is alkalmas eszközzel történik. E tekintetben a Vadászkamara feladatai más kamarákétól eltérõ alkotmányos érdekeket is hivatottak szolgálni. Az Alkotmány az 54. § (1) bekezdésében rögzíti az élethez és emberi méltósághoz való jogot.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes